“พาณิชย์” เผยส่งออกเดือนก.ค.โต 20% นำเข้าขยายตัว 45%
“พาณิชย์” เผยส่งออกเดือนก.ค.โต 20% นำเข้าขยายตัว 45% เกินดุล 183 ล้านดอลล์ ส่วน 7 เดือนแรกส่งออกแตะ 154,985 ล้านดอลลาร์ โต 16%
“พาณิชย์” เผยส่งออกเดือนก.ค.โต 20% นำเข้าขยายตัว 45% เกินดุล 183 ล้านดอลล์ ส่วน7 เดือนแรกปีนี้ส่งออกแตะ 154,985 ล้านดอลลาร์ โต 16%
23 ส.ค. 2564

กระทรวงพาณิชย์ แถลงภาวะการค้าระหว่างประเทศของไทย เดือน ก.ค.64 โดยการส่งออกมีมูลค่า 22,650 ล้านดอลลาร์ ขยายตัว 20.27% เมื่อเทียบกับช่วงเดียวกันของปีก่อน โดยการส่งออกของไทยยังคงขยายตัวต่อเนื่อง
ทั้งนี้ หากหักสินค้าที่เกี่ยวเนื่องกับน้ำมัน ทองคำ และอาวุธยุทโธปกรณ์ การส่งออกเดือนก.ค. จะขยายตัวได้ 25.38% ขณะที่การนำเข้ามีมูลค่า 22,467 ล้านดอลลาร์ ขยายตัว 45.94% ส่งผลให้เกินดุลการค้า 183 ล้านดอลลาร์
สำหรับภาพรวมในช่วง 7 เดือนแรกของปีนี้ (ม.ค.-ก.ค.64) การส่งออกมีมูลค่า 154,985 ล้านดอลลาร์ ขยายตัว 16.20% การนำเข้า มีมูลค่า 152,362 ล้านดอลลาร์ ขยายตัว 28.73% ส่งผลให้ช่วง 7 เดือนแรกปีนี้ ไทยเกินดุลการค้า 2,622 ล้านดอลลาร์